Honorius, episcopus, servus servorum Dei, dilectis filiis abbati et conventui Floriacensi salutem et apostolicam benedictionem. Cum sicut ex parte vestra fuit expositum coram nobis quaedam domus hospitales in fundo monasterii vestri noviter sint constructae, quae tanto per vos poterunt melius conservari, quanto erga eas potestis propensiorem diligentiam exhibere, nos praecavere volentes, ne forte aliquibus in eos manus avidas injicere gestientibus, exinde litis contra vos materia oriatur, in earumdem domorum dispendium et jacturam authoritate vobis praesentium indulgemus ut domus ipsae dictioni et ordinationi monasterii vestri perpetuo sint subjectae. Nulli ergo omnino, etc. Si quis autem, etc. Datum Laterani, decimo kalendas januarii, pontificatus nostri anno quinto.